b'\n_START_ARTICLE_\nJuozas Lakis\n_START_SECTION_\nBiografija\n_START_PARAGRAPH_\nBrolis Vaclovas Lakis (g. 1947)._NEWLINE_1967\xc2\xa0m. Vilniaus universitete baig\xc4\x97 istorij\xc4\x85. 1967\xe2\x80\x931974\xc2\xa0m. Vilniaus universiteto d\xc4\x97stytojas. 1990\xc2\xa0m. Visuomen\xc4\x97s moksl\xc5\xb3 akademijoje prie SSKP CK apgyn\xc4\x97 disertacij\xc4\x85 \xe2\x80\x9eNacionalinio klausimo LTSR sprendimo istorinis patyrimas ir pamokos (ideologiniai aspektai)\xe2\x80\x9c, istorijos moksl\xc5\xb3 daktaras. _NEWLINE_1991\xe2\x80\x932000\xc2\xa0m. Vilniaus pedagoginio universiteto d\xc4\x97stytojas. 1992\xe2\x80\x931994\xc2\xa0m. Vidurio Europos universiteto Prahoje etnini\xc5\xb3 konflikt\xc5\xb3 tyr\xc4\x97jas. 1994\xe2\x80\x932000\xc2\xa0m. Lietuvos konflikt\xc5\xb3 prevencijos centro Vilniuje direktorius. Nuo 2000\xc2\xa0m. dirba Mykolo Romerio universitete, nuo 2002\xc2\xa0m. Strateginio valdymo ir politikos fakulteto Valdymo teorijos katedros profesorius, nuo 2010\xc2\xa0m. Socialin\xc4\x97s politikos fakulteto Mediacijos katedros profesorius.  Nuo 2011\xc2\xa0m. Balstog\xc4\x97s politechnikos universiteto (Lenkija) Vadybos ir organizacij\xc5\xb3 katedros profesorius. _NEWLINE_Tiria socialinius ir etninius konfliktus, j\xc5\xb3 valdym\xc4\x85 ir sprendimus, bendradarbiavimo kult\xc5\xabr\xc4\x85. Valstyb\xc4\x97s \xc4\xafstaigoms ir tarnautojams veda praktinius seminarus kaip spr\xc4\x99sti konfliktus, der\xc4\x97tis, tarpininkauti per konfliktus.'